Jarosław Dąbrowski

B' e saighdear, oifigear agus rèabhlaideach sòisealach às a' Phòlainn a bh' ann an **Jarosław Dąbrowski** (IPA: *jaˈrɔswaf dɔmˈbrɔfskʲi*, ainm slàn: *Jarosław Żądło-Dąbrowski*, far-ainmean *Żądł*—'gath' agus *Łokietek*—'stealladh', Żytomierz, 18 an t-Samhain, 1836 – Paris, 23 an Cèitean 1871). Bha esan an lùib a' Chomainn Phais agus chaidh a mharbhadh ga dhìon.
## Beatha
Rugadh e ann an Żytomierz, a bha sa Phòlainn fo bhuaidh na Ruise ach a tha san Ùcrain an latha an-diugh. Mac Wiktor Żądło-Dąbrowski à Dąbrówka agus  Zofia Falkenhagen-Zaleska, bhuineadh e dhan teaghlach uachdarain Żądło-Dąbrowski z Dąbrówki h. Radwan. Chaidh e dhan Sgoil Saighdearachd ann am Brest - a tha sa Bhealaruis a-nis - ann an 1845, nuair a bha e dìreach 9 bliadhna a dh'aois air sàilleabh gun do bhàsaich a phàrantan agus chuir e crìoch air a chuid sgoil ann an Sankt Peterburg an ceann 10 bliadhna. An uair sin chuir e seachad ceithir bliadhna na oifigear san Arm is e a' sabaid ann an aghaidh nan Czerkess sa Cabhcas às leth an tsar. Fhuair e bonn leis cho gaisgeach 's a bha e.

Ann an 1859 chaidh e do Sgoil Choitcheann Mhìcheil nan Àrd Oifigear (Ruisis: *Николаевская академия Генерального штаба*) ann an Sankt Peterburg, far a thoisich e ann am poileataigs. Bha mòran oifigear, an dà chuid Ruiseanaich agus Pòlach, an lùib bhuidhne dhìomhair air an robh *Tìr is Saorsa* (Ruisis: *Земля и воля*), a ghabhadh a-steach daoine a bha meadhanach bheartach a bha a' gabhail ri rèabhlaid shòisealach air an dùthaich. B' e Dąbrowski airson atharraidhean sòisealta dha na daoine agus neo-eisimeileachd dhan Phòlainn. Ann an 1862 chaidh a chur gu Warszawa leis an 6mh roinn-fheachd Coise, far an do ghabh e pàirt ann an *Ar-a-mach an Fhaoillich* (Pòlais: *powstanie styczniowe*) an aghaidh an tsar ann an 1863, ach thugadh grèim air leis gun do bhrathaich oifigear eile e is chaidh a thoirt air falbh do Shibèirea. Theich e ann an 1865 is chaidh e thall thairis dhan Fhraing.

Dh' fhàs e gu math dlùth air rèabhlaidich eile a bha an aghaidh na stàite, mar Louis Charles Delescluze, Eugène Varlin agus Auguste-Jean-Marie Vermorel. B' ann ann am Paris a chaochail e, nuair a bha e dìreach 34 bliadhna a dh'aois, agus na caraidean aige. Chaill An Fhraing cogadh an aghaidh na Prùise agus bha am baile air a chuairteachadh le feachdan bho thall thairis. Thoisich ar-a-mach nan daoine bochda an aghaidh nan Gearmailteach, an Riaghaltais agus nan Monarcach. Bha an eòlas armach aig Dąbrowski gu math feumail agus, a bharrachd air a bhith na comhairleach, bha e cuideachd os cionn feachdan a' Chomainn, mar a chanadh ris an ar-a-mach. Chaidh a mharbhadh a' dìon na rèabhlaide.

## Urraman
Dh'ainmicheadh iomadh sràid sa Phòlainn an a dhèidh agus b' e *Dąbrowszczacy* a chanadh ri na Pòlainnich a shabaid airson na Poblachd anns a' Cliath-chòmhraig Dhąbrowski, aig àm Cogadh Sìobhalta na Spàinne, eadar 1936 agus 1939.

## Aistean co-cheangailte
* Somhairle MacGill-Eain
* Vladimir Lenin
* Leon Trotsky
* Mao Zedong
* Co-mhaoineas
* Marxachas
* Rosa Lucsamburg
* Pàrtaidh Sòisealach na h-Alba
## Ceanglaichean A-muigh
*Film a Bheatha
*Film aithriseach mun Chomann

## Iomraidhean


Roinn-seòrsa:Co-mhaoineas
Roinn-seòrsa:Daoine às a' Phòlainn
Roinn-seòrsa:Eachdraidh